פנתר קרסידנס

פנתר קרסידנס (שם מדעי: Panthera crassidens) הוא מין נכחד משוער של חתול מהסוג פנתר, אשר חי בסוף תקופת הפליוקן ובתחילת הפליסטוקן באפריקה. במבנה שלו הוא הזכיר מעט נמר וייתכן שהיה אביו הקדמון או אפילו תת-מין קדום ביותר שלו. הוא נמצא בדרום אפריקה והוגדר ב-1948 בידי החוקר הסקוטי-דרום אפריקאי רוברט ברום . עם זאת חלק מהחוקרים טוענים שמין זה אינו אמיתי והוא משויך למין אחר של פנתר.

הגולגולת הקדומה הייתה בעלת מבנה לסת בעלת קצוות מעוגלים יחסית, עם שריר שנעלם אשר התחבר לבסיס הלסת. המבנה היה שונה מעט מזה של נמר מאחר שהיה פחות מעוגל מנמר, כך שהשרירים האלו רק החלו להתפתח. עם זאת היו לו שיניים טוחנות וניבים עבים איתם הוא היה יכול לבצע נשיכה חזקה וקשיחה בטרף וייתכן שכך הרג את טרפו.

בתקופה בה חי פנתר זה הייתה דרום אפריקה בעלת אקלים ואזורי מחיה דומים להיום. באזור חיו מינים רבים של פרסתנים לרבות אנטילופות קדומות, פרים גדולים, פילאים כמו הדינותריום וג'ירפיים וכן פרימטים וקופי אדם קדומים. אזור זה דומה לאזור בו חי הנמר כיום וייתכן שהתנהגותו וצורת הציד של הנמר הקדום דמתה מאוד והשתכללה בזמן קצר.

קישורים חיצוניים

הערות שוליים

פנתרים פרהיסטוריים
יונקים שחיו בפליסטוקן באפריקה
מגה-פאונה של הפליסטוקן באפריקה
מאובני טקסונים שתוארו ב-1948